Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: rendelet, valamint az 1/1999. (XII. 11.) számú önkormányzati rendelet által megállapított szövegének alkotmányossága tárgyában.
Paragraph Index: 604

2000. január 1. közötti időszakban csak a camping javára tett.) Az Ör.-nek ez a rendelkezése tehát egységesen, az érintett ingatlanok rendeltetésének, értékének, az adóalanyok teherviselő képességének mérlegelése nélkül a Hatv.- ben meghatározott adómaximumban állapította meg a telekadó mértékét. Az Ör. az adómentességek, adókedvezmények szabályozása során sem alkalmazott olyan megoldásokat, amelyek a helyi sajátosságok, a telkek rendeltetésében, értékében fennálló különbségek, az adóalanyok teherviselő képességének mérlegelését tükrözné. Az Ör. 17. §-a a telekadó mértékének a törvényi adómaximumban való megállapításával ugyan formálisan eleget 2001/73. szám tett a Hatv. 22. § a) pontjában foglalt tételes előírásnak, de mellőzte a Hatv. idézett 6. § c) pontjának kötelező mérlegelési követelményeit, megsértve egyúttal az Alkotmány 70/I. §-ában szabályozott arányos közteherviselés követelményét. (Hasonlóan foglalt állást az Alkotmánybíróság az 1531/B/1991. AB határozatában, ABH 1993, 707.,710.) Mindezeket figyelembe véve az Alkotmánybíróság megállapította, hogy az Ör.-nek az alkotmányjogi panasszal támadott 17. §-a 2001. január 1-jéig az Alkotmány 70/I. §-ának sérelme miatt alkotmányellenes volt. Tekintettel arra, hogy az alkotmányjogi panaszt benyújtó adózó fontos érdeke azt indokolja, az Alkotmánybíróság — élve az Abtv. 43. § (4) bekezdésében foglalt felhatalmazással — megtiltotta az alkotmányellenes szabálynak a Baranya Megyei Bíróság által jogerősen befejezett II. P. 21.572/1999. számú ügyben való alkalmazását.

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes